નિધિ વિશે વાત કરતા રાહુલે કહ્યું છે કે, ‘હું નિધિને ઘણા સમયથી જાણું છું અને ડિનરના સમયે અમે બંને એકસાથે નહોતાં. અમારા બેંગલુરુના કેટલાક મિત્રો તે દરમિયાન ત્યાં હાજર હતા.’ મીડિયા પર નિધિ અને રાહુલ વચ્ચેના સંબંધોની અફવાઓ પર રાહુલે કહ્યું છે કે, ‘શું એક છોકરો અને છોકરી મિત્ર ન હોઈ શકે? નિધિ મારી ખૂબ સારી ફ્રેન્ડ છે. જ્યારે હું ક્રિકેટર નહોતો અને તે એક્ટ્રેસ નહોતી ત્યારથી હું નિધિને ઓળખું છું. અમે ખૂબ જૂનાં મિત્રો છીએ અને જ્યારે પણ અમને તક મળે છે ત્યારે અમે મળવાનો પ્રયાસ કરીએ છીએ. અમે બંને એક જ શહેરમાં રહીએ છે.’